Nii janate Caifasi loreri caje coberenadoro Filato loreri asaae Cana Coaunera Calaohi Jesoso amaauruhane jana,
inae nemataracajiha janonaane jaun,
enonaa nainecurene Jorioocuru,
coberenadoro loreri asaae.
Jorioo neniha nii coberenadorona jaunte,
coberenadoro loreri asaae enonaa nainecurene Jorioocuru,
enooruhane Fasocoa beseta bitoanaa nainecurenihane coataa.
Nii jaunte airiniha mituhin:
“Chatoanai ichaane corenihane caa cacha colurujueeiche”,
naain bajaa coberenadoro Filato,
Jorioocuru cajene jana:
“Nechu aansai taebinae neein nenihanenoone,
ichei colurujuerichaanu”,
naauruha Jorioocurune jaunte:
“Saan.
Aihachuhisi niqui.
Inara,
amaain jeriquichene tocohaneein teeuche”,
naa Filato,
Jorioocuru raina jaunte:
“Nihei canacaanu rai rauhi,
chunei sohin jaohacaanune coinata”,
naaure Jorioocuru Filato rai.
Rauhijiriin coitucuhin,
“Naaonjoaainte catinaa cuurureeincha”,
naa Cana Coaunera Calaohi Jesosone rijijieeinte,
rauhijiriin ichacure.
Nii jaunte coaiteen nacoauneein loreri asaae Jesoso cotijiaain,
caje bajae Filato:
“Ii ina Jorioocuru curuaanaa reey neei”,
naain bajaa caje Filatone jana:
“Ishuujua cuhane aitiina bajaain.
Ainihane leochaauruna ichei Jorioocuru curuaanaa nihanune que aitoha”,
naa Filato rai Jesosone janate:
“Chasiina Jorionichaaunne coalanaala caraajenihane aitiin aitoreeun.
Charaaichuru,
batirichuru curuaanaacurute carai icholurujue.
Chatoanai najian ichaaite icholuruhecure”,
naa Filatone jana:
“Coatiha cajiha caa chauratane que nenacaauru curuaanaa nihaaunta.
Caa chauratane que nenacaauru curuaanaa nihanunete,
sonaacurure quere tonoraeraauru,
catohaneein caetecuruha Jorioocurune coataa”,
naa Jesosone jana:
“Aihana jaun,
iina curuaanaa reey neeite”,
naa Filatone janate:
“Ejeen,
aca nichaaun.
Nii aitohine rijijieeine acaneeun.
Canune caa chauratane que uhin nejanoaaunlu cachaneein,
esinae Cana Coauneraacha jerei rauhi coitucuuruha cachaaurune coina.
Satiin Cana Coauneraacha jerei rauhi tonoraaurerate quere tonorae”,
naa Jesosone jaunte:
“Chatoanai Cana Coauneraacha jerei rauhi esinena”,
naain bajaa Filato,
Jesoso cajene baihate,
enacoaauneein coaiteen mituhin Jorioocuru aina iriha cue.
“Coatiha chatoanai ichaai carai caa cachata.
Inarate,
Fasocoa beseta naineei,
Fasocoa beseta catainajeein,
naaonjoaain niha catohanei casetecone,
nii beseta situ reeintiaain jianerate najaaoquiche.
Tonaquiche,
jerecuchene caa Jorioocuru curuaanaa reey jiane beseta situ reeintiaain”,
naa Filato,
Jorioocuru raine janate:
“Aihei.
Coa nii jianiha.
Nii Barabasi jianeeujian laaen”,
naainte nujuae soaisoaihure Jorioocuru,
Filato rai,
nii Barabasi asijiatoneein nenaa que.